גבר מבני ברק הגיע ביום שלישי לבית החולים מעייני הישועה בבני ברק, במטרה לבקר את אשתו שילדה בו תינוק. לביקור הגיע מלווה באחד מילדיהם, בן שש – שמעולם לא חוסן נגד חצבת, וככל הנראה נדבק במחלה.

לסיפורים הכי מעניינים והכי חמים – הצטרפו לפייסבוק שלנו

בבית החולים אסרו מראש על הכנסת ילדים למחלקה, בדיוק בשל החשש הזה, ואפילו הציבו שומר בכניסה אליה – אולם הילד הצליח לחמוק פנימה חרף נקיטת משנה הזהירות. התוצאה: 50 תינוקות ו-15 יולדות נחשפו לסכנת הדבקה, וקיבלו בדחיפות טיפול מונע.

"הוא הסתובב במחלקה כשעתיים, וככל הנראה פיזר וירוס חצבת במחלקת יולדות שלמה", מסביר מנהל בית החולים, פרופסור מוטי רביד. "נאלצנו לחסן בחיסון סביל קרוב ל-50 יילודים, אירוע שגרם לנו המון עבודה. חיזקנו עכשיו את השמירה, זה אירוע חמור מאוד".